ananddey/assamese-wiki-corpus huggingface dataset:
ৰিচা ঘোষ

ৰিচা ঘোষ (ইংৰাজী: Richa Ghosh; জন্ম: ২৮ ছেপ্টেম্বৰ ২০০৩) এগৰাকী ভাৰতীয় আন্তঃৰাষ্ট্ৰীয় ক্ৰিকেটাৰ। তেওঁ ভাৰতীয় মহিলা জাতীয় দলত উইকেট-কীপাৰ বেটাৰ হিচাপে খেলি থাকে। ঘৰুৱা ক্ৰিকেটত বংগ আৰু মহিলা প্ৰিমিয়াৰ লীগত ৰয়েল চেলেঞ্জাৰ বেংগালুৰু দলক প্ৰতিনিধিত্ব কৰে। ২০২৫ চনৰ মহিলা ক্ৰিকেট বিশ্বকাপ, ২০২২ চনৰ মহিলা এছিয়া কাপ, ২০২২ চনৰ এছিয়ান গেমছত স্বৰ্ণ পদক আৰু ২০২৩ চনৰ অনুৰ্ধ্ব-১৯ টি২০ বিশ্বকাপ জয় কৰা ভাৰতীয় দলৰ অংশ আছিল।

কেৰিয়াৰ

২০২০ চনত, মাত্ৰ ১৬ বছৰ বয়সতে, ঘোষক ২০২০ চনৰ আইচিচি মহিলা টি২০ বিশ্বকাপৰ বাবে ভাৰতৰ দলত অন্তৰ্ভুক্ত কৰা হৈছিল। একে মাহতে তেওঁ ২০২০ চনৰ ত্ৰিদেশীয় শৃংখলাৰ বাবেও ভাৰতৰ দলত স্থান লাভ কৰে। ১২ ফেব্ৰুৱাৰী ২০২০ তাৰিখে অষ্ট্ৰেলিয়াৰ বিৰুদ্ধে ত্ৰিশৃংখলাৰ অন্তিম খেলত তেওঁ মহিলা টি২০ আন্তঃৰাষ্ট্ৰীয়ত অভিষেক কৰে।

মে’ ২০২১ত তেওঁ প্ৰথমবাৰৰ বাবে কেন্দ্ৰীয় চুক্তি লাভ কৰে।

আগষ্ট ২০২১ত অষ্ট্ৰেলিয়া ভ্ৰমণৰ বাবে ভাৰতৰ দলত অন্তৰ্ভুক্ত কৰা হয়। ২১ ছেপ্টেম্বৰ ২০২১ তাৰিখে অষ্ট্ৰেলিয়াৰ বিৰুদ্ধে মহিলা এদিনীয়া আন্তঃৰাষ্ট্ৰীয়ত অভিষেক কৰে।

২০২১–২২ চনৰ মহিলা বিগ বেছ লীগ মৌচুমত তেওঁ হ’বাৰ্ট হাৰিকেইনছৰ হৈ খেলিছিল। জানুৱাৰী ২০২২ত নিউজিলেণ্ডত অনুষ্ঠিত মহিলা এদিনীয়া বিশ্বকাপৰ বাবে ভাৰতৰ দলত স্থান লাভ কৰে।

২০২৩ চনৰ মহিলা প্ৰিমিয়াৰ লীগৰ নিলামত তেওঁ ১.৯০ কোটি টকাত ৰয়েল চেলেঞ্জাৰ বেংগালুৰুৰ সৈতে চুক্তিবদ্ধ হয়।

ডিচেম্বৰ ২০২৩ত অষ্ট্ৰেলিয়াৰ বিৰুদ্ধে শৃংখলাৰ বাবে ভাৰতৰ দলত অন্তৰ্ভুক্ত কৰা হয়। ২১ ডিচেম্বৰ ২০২৩ তাৰিখে মহিলা টেষ্টত অভিষেক কৰে। ২০২৪ চনৰ আইচিচি মহিলা টি২০ বিশ্বকাপৰ বাবেও ভাৰতৰ দলত অন্তৰ্ভুক্ত হয়।

১৯ ডিচেম্বৰ ২০২৪ তাৰিখে পশ্চিম ইণ্ডিজৰ বিৰুদ্ধে তৃতীয় টি২০ত তেওঁ যুগ্ম-দ্ৰুততম অৰ্ধশতকৰ অভিলেখ গঢ়ে।

২০২৫ চনৰ মহিলা ক্ৰিকেট বিশ্বকাপত দক্ষিণ আফ্ৰিকাৰ বিৰুদ্ধে তেওঁ ৯৪ ৰান সংগ্ৰহ কৰি ৮ নম্বৰ স্থানত সৰ্বাধিক ৰানৰ অভিলেখ গঢ়ে।

খেলপথাৰৰ বাহিৰত

২০২৫ চনৰ ৪ ডিচেম্বৰ তাৰিখে পশ্চিম বংগ আৰক্ষীত সন্মানীয় উপ-আৰক্ষী অধীক্ষক হিচাপে নিযুক্তি লাভ কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মহিলা ক্ৰিকেটাৰ
মেবেল আদিচ

মেবেল আদিচ মাৰ্গাৰ্ড (; ২১ মে’ ১৯১২-১৩ আগষ্ট ২০০৪) এগৰাকী আমেৰিকান লেখক, শিক্ষক আৰু প্ৰথমগৰাকী ভিডিঅ’ গেমৰ লেখক। তেওঁ ‘দ্য চুমেৰিয়ান গেম’টো ডিজাইন কৰিছিল, যিটো ১৯৬৪ চনত ‘আইবিএম ৭০৯০’ৰ বাবে ৱিলিয়াম মেকেই প্ৰগাম কৰিছিল। ই একেধৰণে নিৰ্মাণ কৰা হামুৰাবি ভিডিঅ' গেমৰ দৰে ১৯৭০ৰ দশকৰ প্ৰথমফালৰ গেমবিলাকক প্ৰভাৱিত কৰিছিল।

প্ৰাৰম্ভিক জীৱন আৰু শিক্ষা

১৯১২ চনৰ ২১ মে’ তাৰিখে মেবেল উদৰ জেমছ হ’মছৰ ঘৰত মেবেল হ’মছৰ জন্ম হৈছিল। তেওঁ মাউণ্ট ভাৰ্ননত ডাঙৰ-দীঘল হৈছিল আৰু কৃতিত্বৰে ১৯২৯ চনত ব্ৰুষ্টাৰ হাই স্কুলৰ পৰা ভেলেডিক্ট’ৰিয়ান ডিগ্ৰী লাভ কৰিছিল। স্নাতক পৰীক্ষা উৰ্ত্তীণ হৈ তেওঁ বাৰ্ণাৰ্ড কলেজত পঢ়িছিল। বাৰ্ণাৰ্ডত তেওঁ প্ৰাচীন ইতিহাসত ডিগ্ৰী আৰু ১৯৩৩ চনত মনোবিজ্ঞানত মাইনৰ ডিগ্ৰী লাভ কৰিছিল। তাৰপিছত তেওঁ কলম্বিয়া বিশ্ববিদ্যালয়ৰপৰা শিক্ষা বিষয়ত স্নাতকোত্তৰ ডিগ্ৰী লাভ কৰে।

কৰ্মজীৱন

শিক্ষাত স্নাতকোত্তৰ ডিগ্ৰী লাভ কৰাৰ পিছত, আদিচে মাত্ৰ এটি কোঠাৰ এখন গাঁৱৰ স্কুলত কাম কৰিছিল। ১৯৩৭ চনত, তেওঁ হায়াত এভিনিউ স্কুললৈ যায়। ইয়াত তেওঁ তেৰ বছৰ কাম কৰিছিল। ১৯৫০ চনৰপৰা ১৯৭৬ চনলৈ তেওঁ কাটোনাহ-লুইচবৰো স্কুল জিলাত কাম কৰিছিল।

ব্যক্তিগত জীৱন

মেবেলে ১৯৪২ চনত আলেকজেণ্ডাৰ এল আদিচক বিয়া কৰায় আৰু আনুষ্ঠানিকভাৱে মেবেল আদিচ হয়। ১৯৮১ চনত আলেকজেণ্ডাৰৰ মৃত্যু হয়। ১৯৯১ চনত জেৰাৰ্ড মাৰ্গাৰ্ডৰ সৈতে পুনৰ বিবাহ হয় যদিও ১৯৯৫ চনত মাৰ্গাৰ্ডৰ মৃত্যু হয়।

২০০৪ চনত আদিচৰ মৃত্যু হয়। ২০২৩ চনৰ ২৩ ফেব্ৰুৱাৰীত ‘গেম ডেভেলপাৰ কনফাৰেন্স, ২০২৩’ত তেওঁক মৰণোত্তৰভাৱে পাইওনিয়াৰ বঁটা প্ৰদান কৰা হৈছিল।

তথ্যসূত্ৰ

শ্ৰেণী:আমেৰিকান লেখক
ভৰত (মহাভাৰত)

হিন্দু ধৰ্মগ্ৰন্থত, ভৰত (, ) সংস্কৃত মহাকাব্য মহাভাৰতৰ পাণ্ডৱ আৰু কৌৰৱসকলৰ পূৰ্বপুৰুষ। যদিও ভাৰত ঋগবেদৰ এটি বিশিষ্ট সম্প্ৰদায়, ভৰতৰ গল্পটো প্ৰথম মহাভাৰতৰ আদি পৰ্বত বোলা হৈছে, য’ত তেওঁ দুষ্যন্ত আৰু শকুন্তলাৰ পুত্ৰ। কালিদাসৰ বিখ্যাত নাটক 'অভিজ্ঞানম শকুন্তলম'ত তেওঁৰ পিতৃ-মাতৃৰ লগতে তেওঁৰ জন্মৰ কাহিনীও জড়িত হৈ আছে।

মহাভাৰত মহাকাব্যত, কুৰুসকলৰ পূৰ্বপুৰুষ সম্ৰাট ভৰত আছিল, আৰু তেওঁৰ শাসক ও ৰাজ্যখনক ভাৰত (ভাৰতবৰ্ষ) বুলি অভিহিত কৰে। মহাভাৰতত উল্লিখিত ভৰত বংশটো হ’ল এটি কুৰু বংশ যি পুৰু বংশৰ এটি উপ বংশ।

সাহিত্যত ভৰত

মহাভাৰতৰ (আদি পৰ্ব) মতে, ভৰত ৰজা দুষ্যন্ত আৰু শকুন্তলাৰ পুত্ৰ আৰু এইভাৱে ক্ষত্ৰিয় বৰ্ণৰ চন্দ্ৰবংশৰ বংশধৰ আছিল। তেওঁৰ মূল নাম আছিল সৰ্বদামন (“সকলোৰে উপস্থাপক”); মহাভাৰত তেওঁৰ জীৱনৰ বিভিন্ন ঘটনা চিহ্নিত কৰিছে যাৰ দ্বাৰা তেওঁ ভৰত (“লালিত”) নামে পৰিচিত লাভ কৰিছিল। কালিদাসৰ নাটক 'অভিজ্ঞানম শকুন্তলম'ত শিশু ৰাজকুমাৰ হিচাপে ভৰত নাটকীয়ভাৱে নিৰ্মিত হয়।

তথ্য সংগ্ৰহ

শ্ৰেণী:মহাভাৰতৰ চৰিত্ৰ
মহাৰাণী চক্ৰৱৰ্তী

মহাৰাণী চক্ৰৱৰ্তী (, (১৯৩৭-২০১৫)) আছিল এগৰাকী ভাৰতীয় আণৱিক জীৱবিজ্ঞানী৷ এছিয়া আৰু দূৰৱৰ্তী এছিয়াত পুনৰসংমিশ্ৰিত ডিএনএ পদ্ধতিত তেখেতে ১৯৮১ চনত পোনপ্ৰথমবাবৰৰ বাবে গৱেষণাগাৰৰ পাঠ্যক্ৰম আৰম্ভ কৰিছিল৷

প্ৰাৰম্ভিক জীৱন

১৯৩৭ চনত মহাৰাণী চক্ৰৱৰ্তীৰ কলিকতাত জন্ম হৈছিল৷ তেখেত ককাক (মাতৃৰ পিতৃ)ৰ চিন্তা আৰু দৃষ্টিভংগীৰ দ্বাৰা প্ৰভাৱিত হৈ গণিত আৰু বিজ্ঞানৰ প্ৰতি আকৰ্ষিত হৈছিল৷ ১৯৫০ চনত তেখেতে প্ৰৱেশিকা পৰীক্ষাত ঊত্তীৰ্ণ হয়৷ কলিকতাত থকা প্ৰেছিডেন্সী কলেজৰ পৰা তেখেতে বিজ্ঞান শাখাত স্নাতক ডিগ্ৰী অৰ্জন কৰে৷ ইয়াৰ পিছত কলিকতা বিশ্ববিদ্যালয়ৰ অধীনস্থ ৰাজাবাজাৰ বিজ্ঞান মহাবিদ্যালয়ৰ পৰা বিজ্ঞানত স্নাতকোত্তৰ ডিগ্ৰী লাভ কৰে৷ কলিকতাত থকা বসু প্ৰতিষ্ঠানৰ পৰা মহাৰাণী চক্ৰৱৰ্তীয়ে ডক্তৰেট ডিগ্ৰী অৰ্জন কৰে৷ ১৯৬৮ চনৰ পৰা ১৯৬৯ চনলৈকে তেখেতে আমেৰিকা যুক্তৰাষ্ট্ৰৰ মিচিগানৰ এন হাৰ্বাৰস্থিত হিউমেন জেনেটিকছ বিভাগৰ অধ্যাপক মায়ৰন লেভিনৰ গৱেষণাগাৰত কাম কৰে৷ তেখেতে প্ৰতিষ্ঠা কৰে যে, ছালম'নেলা টাইফিমৰিয়ামৰ আৱৰণী জটিলতাৰ অৱক্ষেপন ধ্ৰুৱক ১০০০s আৰু ইয়াৰ ভিত্তিত কেৱল ডিএনএ সংশ্লেষণেই নহয়, আৰএনএ সংশ্লেষণো উৎপত্তি হয়৷ গৱেষণাৰ অন্তত, তেখেত ভাৰতলৈ উভতি আহে আৰু বসু প্ৰতিষ্ঠানত যোগদান কৰে৷ মহাৰাণী চক্ৰৱৰ্তীয়ে এইখন প্ৰতিষ্ঠানত এককোষী জীৱৰ বিপাকীয় নিয়মীয়াকৰণত গৱেষণা আৰম্ভ কৰে৷ পৰৱৰ্তী সময়ত তেখেতে বেনাৰস হিন্দু বিশ্ববিদ্যালয়ৰ জৈৱ-ৰসায়ন বিভাগত যোগদান কৰে৷ বেনাৰস হিন্দু বিশ্ববিদ্যালয়ত, তেখেতে লাইছ'জেনি আৰু লাইছিছৰ দ্বাৰা প্ৰভাৱিত হোৱা কোষৰ পাৰ্থক্য সম্বন্ধে গৱেষণা কৰে৷

মৃত্যু

২০১৫ চনত মহাৰাণী চক্ৰৱৰ্তীৰ দেহাৱসান ঘটে৷ সতীৰ্থ বিজ্ঞানী দেৱী প্ৰসাৰ বাৰ্মাৰ সৈতে তেখেতে বৈবাহিক জীৱনৰ পাতনি মেলিছিল৷ মৃত্যুৰ সময়ত তেখেতে দুটি সন্তান এৰি থৈ যায়৷

তথ্যসূত্ৰ

শ্ৰেণী:ভাৰতীয় বিজ্ঞানী
শ্ৰেণী:ভাৰতীয় মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মৃতকক দিয়া

মৃতকক দিয়া প্ৰথা হৈছে ঠেঙ্গাল কছাৰী সমাজত পৰিয়ালবৰ্গৰ মঙ্গলাৰ্থে পালন কৰা এক পুৰণি প্ৰথা। বিহু সংক্ৰান্তিত, খেতি বাতিৰ আৰম্ভণিত আৰু সামৰণিত, বেমাৰ আজাৰ,অপায়-অমংগল ইত্যাদি হলে মৃতকক দিয়াৰ নিয়ম পালন কৰা হয়। ঠেঙ্গাল কছাৰীসকলে প্ৰত্যেক বিহুত মৃতকক স্মৰণ কৰি পৰিয়ালটিৰ মঙ্গল কামনা কৰি মৃতকক দিয়ে।

তথ্য সংগ্ৰহ

শ্ৰেণী:অসমৰ সংস্কৃতি
কীৰ্তি মেনন

কীৰ্তি মেনন (; জন্ম: ২ আগষ্ট, ১৯৫৯) হৈছে দক্ষিণ আফ্ৰিকা জোহান্সবাৰ্গৰ এগৰাকী লেখিকা, কৰ্মী আৰু শিক্ষাবিদ। তেওঁ জোহান্সবাৰ্গ বিশ্ববিদ্যালয়ৰ জ্যেষ্ঠ নিৰ্দেশক আৰু দক্ষিণ আফ্ৰিকাৰ গান্ধী চেনটেনেৰি সমিতি (Gandhi Centenary Committee)-ৰ চেয়াৰমেন। দক্ষিণ আফ্ৰিকাৰ উচ্চ মাধ্যমিক শিক্ষাখণ্ডত কৰা শিক্ষা আইনৰ সংশোধনৰ বাবে মেনন জনাজাত। তেওঁ মণিলাল গান্ধীৰ নাতিনীয়েক আৰু মহাত্মা গান্ধীৰ আজো-নাতিনী।

জন্ম পৰিচয়

১৯৫৯ চনত দক্ষিণ আফ্ৰিকাৰ ডাৰবানত মেননৰ জন্ম হৈছিল। তেওঁৰ মাতৃ সীতা ধোপেলিয়া আৰু পিতৃৰ নাম শশীকান্ত ধোপেলিয়া। তেওঁৰ মাতৃ মহাত্মা গান্ধীৰ নাতিনী আৰু মণিলাল গান্ধীৰ জ্যেষ্ঠ কন্যা আছিল। মেনন ডাৰবানত ডাঙৰ-দীঘল হৈছিল য'ত তেওঁ প্ৰাৰম্ভিক শিক্ষজীৱন অতিবাহিত হৈছিল।

শিক্ষা জীৱন

তেওঁ ডাৰবান-ৱেষ্টভিল বিশ্ববিদ্যালয় আৰু কেপ টাউন বিশ্ববিদ্যালয়ৰ পৰা উচ্চ শিক্ষা সাং কৰে। তেওঁ সাহিত্যত আৰু প্ৰায়োগিক ভাষা-বিজ্ঞানত স্নাতক ডিগ্ৰী লাভৰ লগতে সাংবাদিকতাত ডিপ্লমা কৰে। লাইচেষ্টাৰৰ দ্য মণ্টফৰ্ট বিশ্ববিদ্যালয়ৰ পৰা তেওঁ এম বি এ ডিগ্ৰী গ্ৰহণ কৰে। ২০১৪ চনত জোহান্সবাৰ্গৰ উইটৱাটাৰচেণ্ড বিশ্ববিদ্যালয়ৰ পৰা তেওঁ পি এইচ ডি ডিগ্ৰী সম্পূৰ্ণ কৰে।

গৱেষণা আৰু কৰ্মজীৱন

১৯৮০ চনৰ প্ৰথমাৰ্ধত ভিষ্টা মহাবিদ্যালয়,ইষ্ট ৰেণ্ড, আৰু ইউ ডি ডব্লিউত ইংৰাজী শিক্ষণৰ জৰিয়তে মেননে শৈক্ষিক কৰ্মজীৱন আৰম্ভ কৰে। ১৯৮৫ চনত তেওঁ ভাৰতলৈ আহে আৰু সাংবাদিক হিচাপে সাতবছৰ কটায় আৰু বহুতো প্ৰকাশনত লিখা-মেলাও কৰে। ১৯৯২ চনত তেওঁ দক্ষিণ আফ্ৰিকালৈ ঘূৰি যায় আৰু Soweto Education Crisis Committeeত যোগ দিয়ে। তাত তেওঁ শিক্ষাৰ্থীৰ সৈতে অভিভাৱকক বৰ্ণবৈষম্য নীতিৰ বিৰুদ্ধে এক কৰোৱাৰ কামত নিয়োজিত হয়।

2015 চনত, মেননে জোহান্সবাৰ্গ বিশ্ববিদ্যালয়ত শৈক্ষিক পৰিকল্পনা, গুণগত প্ৰসাৰ আৰু শৈক্ষিক কৰ্মচাৰী বিকাশৰ জ্যেষ্ঠ নিৰ্দেশক হিচাপে যোগদান কৰিছিল। তেওঁ জোহান্সবাৰ্গ বিশ্ববিদ্যালয়ৰ পৰিচালনা সমিতিৰ জ্ঞান আৰু পাঠক্ৰম সংস্কাৰৰ ডিকোলনাইজৰ দলৰো সদস্য।তেওঁ 2010 চনৰ পৰা 2011 চনলৈ তেওঁ বিশ্ববিদ্যালয়সমূহৰ, উচ্চ শিক্ষা আৰু প্ৰশিক্ষণ বিভাগত কাৰ্যকৰী উপ মহানিৰ্দেশক পদত আছিল। পূৰ্বতে,2008 চনৰ পৰা 2010 চনলৈকে তেওঁ ৰাষ্ট্ৰীয় শিক্ষা বিভাগৰ উচ্চ শিক্ষা পৰিকল্পনা আৰু বিকাশৰ মুখ্য নিৰ্দেশক হিচাপে নিযুক্ত হৈছিল।
মেননে দক্ষিণ আফ্ৰিকাৰ উচ্চ শিক্ষা প্ৰণালীক স্বাধীনতা দিয়াক লৈ কৰা গৱেষণা আৰু লিখা-মেলা কৰিছে। তেওঁৰ এই বিষয়ত দুখন পত্ৰ প্ৰকাশ পাইছে। তেওঁৰ কামবোৰে দেশৰ উচ্চ শিক্ষা প্ৰণালীৰ আইনত পৰিশোধন আনে।

বৈবাহিক জীৱন

মেনন সুনীল মেননৰ সৈতে বিবাহ পাশত আবদ্ধ হয় আৰু বৰ্তমান তেওঁলোক দক্ষিণ আফ্ৰিকাৰ জোহান্সবাৰ্গত বাস কৰে।তেওঁলোকৰ কন্যা সুনীতা মেননে দক্ষিণ আফ্ৰিকাৰ এখন দৈনিক কাকত বিজিনেছ ডেত সাংবাদিক হিচাপে কাম কৰে।

প্ৰকাশিত ৰচনা

Value for money and quality in higher education (2006) with Theo Bhengu and Nhlanhla Cele
Higher Education in the BRICS Countries (2015)
Engaging Higher Education curricula: a critical citizenship perspective (2017)

টোকা

"Writing the Life of Manilal Mohandas Gandhi," Journal of Natal and Zulu History 24 & 25 (2006–2007): 188–213.
Critical Studies in Teaching and Learning – Engaging Higher Education Curricula: A Critical Citizenship Perspective – African Journals Online (AJOL)
Quality and Recognition in Higher Education The Cross- Challenge: The Cross- Challenge
Higher Education in the BRICS Countries: Investigating the Pact between Higher Education and Society

তথ্যউৎস

শ্ৰেণী:দক্ষিণ আফ্ৰিকাৰ ব্যক্তি
শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:মহাত্মা গান্ধী
অগ্গী বীৰুডু

অগ্গী বীৰুডু (; অনু. অগ্নিবীৰ) ১৯৬৯ চনৰ তেলেগু ভাষাৰ এখন ছচবাল্কাৰ ছবি, যিখন বি. ভিট্টলচাৰ্যই শ্ৰী ভিট্টল কম্বাইনছ্ৰ বেনাৰৰ অধীনত প্ৰযোজনা কৰিছে। পৰিচালনা কৰিছে বি ভি শ্ৰীনিবাসে। ইয়াত এন টি ৰামা ৰাও, ৰাজশ্ৰী বিজয়াই অভিনয় কৰিছে। সংগীত ৰচনা বিজয় কৃষ্ণ মূৰ্তিৰ।

কাহিনীৰ সাৰাংশ

ছবিখনৰ আৰম্ভণিতে ৰাজকুমাৰ যশোবৰ্ধন আৰু ৰাজকুমাৰী পদ্মাৱতীৰ মিত্ৰতাৰ পৰা হয়। ৰুধিৰাক্ষুদু নামৰ যাদুকৰে পদ্মাৱতীক প্ৰলোভিত কৰি অপহৰণ কৰি তেওঁক মাছলৈ ৰূপান্তৰিত কৰে। লগতে তেওঁ দৰাৰ ঘৰত অশান্তি সৃষ্টি কৰিবলৈ এজন দানৱক আদেশ দিয়ে, আৰু যশোবৰ্ধনৰ দেউতাকৰ দৃষ্টিশক্তি নাইকীয়া কৰি পেলায়। এইবাবে তেওঁ দেউতাকক আগৰ অৱস্থালৈ ওভতাই আনিবলৈ আৰু পদ্মাৱতীক সুৰক্ষিত কৰিবলৈ এক দুঃসাহসিক যাত্ৰা আৰম্ভ কৰাৰ সংকল্প লয়। বাটত অদ্ভুত কাণ্ড সংঘটিত হয়। ইফালে পদ্মাৱতীয়ে পলায়ন কৰে যদিও সাধুৰ অভিশাপৰ বলি হৈ তাই নিগনিলৈ পৰিণত হয়। অৱশেষত যশোবৰ্ধনে তাইক ৰক্ষা কৰে, ৰুধিৰাক্ষুদু বধ কৰি পিতৃৰ দৃষ্টিশক্তি আৰু শহুৰেকক নতুন ৰূপলৈ ঘূৰাই আনে। শেষত যশোবৰ্ধন আৰু পদ্মাৱতীৰ বিবাহেৰে ছবিখন এক সুখাত্মক অনুভূতিৰে সমাপ্ত হয়।

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় লোককথাৰ আধাৰত নিৰ্মিত ছবি
শ্ৰেণী:তেলেগু চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
শ্ৰুতি শেঠ

শ্ৰুতি শেঠ (জন্ম: ১৯৭৭) এগৰাকী ভাৰতীয় অভিনেত্ৰী আৰু ভিডিঅ' জকী। এগৰাকী টেলিভিছন অনুষ্ঠানৰ পৰিচালিকা হিচাপে নিজৰ কেৰিয়াৰ আৰম্ভ কৰি তেওঁ কেইবাটাও টেলিভিছন শ্ব' আৰু হিন্দী চলচ্চিত্ৰ উদ্যোগত এগৰাকী কৌতুক অভিনেত্ৰী হিচাপে ব্যাপক পৰিচিতি লাভ কৰিছিল।

মহাৰাষ্ট্ৰৰ মুম্বাইত জন্মগ্ৰহণ কৰা আৰু ডাঙৰ-দীঘল হোৱা শেঠে মুম্বাইৰ চেইণ্ট জেভিয়াৰ্চ কলেজৰপৰা অৰ্থনীতি বিষয়ত স্নাতক ডিগ্ৰী লাভ কৰে। তেওঁ মডেলিং কেৰিয়াৰত ভৰি দিয়ে আৰু চেনেল ভি (Channel V)-ৰ বাবে টেলিভিছন শ্ব'ৰ আঁত ধৰিবলৈ আৰম্ভ কৰে। তেওঁৰ কেৰিয়াৰত এক গুৰুত্বপূৰ্ণ মোৰ আহে যেতিয়া তেওঁ ষ্টাৰ প্লাছৰ কমেডী ধাৰাবাহিক শৰাৰত (২০০৩–০৬)-ত এগৰাকী কিশোৰী জিয়া মালহোত্ৰাৰ চৰিত্ৰত অভিনয় কৰে। ধাৰাবাহিকখনৰ জনপ্ৰিয়তা বছৰৰ পাছত বছৰ ধৰি বৃদ্ধি পাইছিল আৰু শেঠৰ অভিনয়েও যথেষ্ট প্ৰশংসা বুটলিছিল।

শেঠৰ চলচ্চিত্ৰ জগতত অভিষেক ঘটিছিল ২০০৩ চনত ৱাইচা ভী হোতা হ্যায় পাৰ্ট ২ৰ জৰিয়তে। পৰৱৰ্তী সময়ত তেওঁ অতি জনপ্ৰিয় ছবি — ফানা (২০০৬) আৰু শ্লামডগ মিলিঅ’নিয়াৰ (২০০৮)-ত সহযোগী চৰিত্ৰত অভিনয় কৰি শলাগ লাভ কৰে। শেঠ ডিজনী চেনেলৰ অৰিজিনেল চিৰিজ দা চুইট লাইফ অৱ কৰণ এণ্ড কবীৰত অভিনয় কৰাৰ লগতে কমেডী চাৰ্কাছৰ দৰে টেলিভিছন অনুষ্ঠানৰ আঁত ধৰা কাৰ্য অব্যাহত ৰাখিছে।

ব্যক্তিগত জীৱন

শেঠে অশোক একাডেমীত অধ্যয়ন কৰিছিল আৰু মুম্বাইৰ চেইণ্ট জেভিয়াৰ্চ কলেজৰপৰা অৰ্থনীতি আৰু বাণিজ্য বিষয়ত স্নাতক ডিগ্ৰী লাভ কৰিছিল। তেওঁ চলচ্চিত্ৰ পৰিচালক ডেনিছ আচলামৰ সৈতে বিবাহপাশত আবদ্ধ হয় আৰু তেওঁলোকৰ আলিনা নামৰ এজনী কন্যা সন্তান আছে। শেঠ পঞ্জাবী হিন্দু মূলৰ লোক।

ভাৰতৰ প্ৰধানমন্ত্ৰী নৰেন্দ্ৰ মোদীয়ে তেওঁৰ মন কী বাত ৰেডিঅ' অনুষ্ঠানত মহিলা আৰু কন্যাসকলৰ বাবে ঘোষণা কৰা #selfiewithdaughter অভিযানৰ সমালোচনা কৰি আচলামে টুইটাৰত কৰা মন্তব্যক কেন্দ্ৰ কৰি এক বিতৰ্কৰ সৃষ্টি হৈছিল। ইয়াৰ পিছতে টুইটাৰ আৰু ছচিয়েল মিডিয়াৰ জৰিয়তে তেওঁ অপমানজনক বাক্যবাণৰ সন্মুখীন হবলগীয়া হয়। ইয়াৰ ফলস্বৰূপে সংবাদ মাধ্যম আৰু বলীউডৰ একাংশই সেই দুৰ্ব্যৱহাৰৰ বিৰুদ্ধে থিয় দি তেওঁক সমৰ্থন জনাইছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
আইডেন্‌টিটি (উপন্যাস)

আইডেন্‌টিটি অসমীয়ালৈ অনূদিত এখন গ্ৰন্থ। মূল লেখক মিলান কুন্দেৰা। অনুবাদ কৰিছে ব্ৰজেন ডেকাই।

উদ্ধৃতিসমূহ

কামটোত নিখুঁত হ'বলৈ বিচৰা আৰু একে সময়তে কামটোক ঘিণ কৰা বৰ কঠিন।
তাতেই, সেই ডাঙৰ ঘৰটোতে, প্ৰথমতে ভনীয়েকজনীয়ে আৰু তাৰ পাছত তাইৰ গিৰীয়েকে তাইক আৰু এটা সন্তান জন্ম দিবলৈ জোৰ দিছিল। আৰু তাতেই, এটা সৰু শোৱনি কোঠাত তাই তাৰ সৈতে সংগম কৰিবলৈ অস্বীকাৰ কৰিছিল। তাৰ প্ৰতিটো কামোদ্দীপক আহ্বানে পৰিয়ালটোৱে তাইক আকৌ এবাৰ গৰ্ভৱতী কৰিবলৈ চলোৱা অভিযানলৈ মনত পেলাই দিছিল, আৰু তাৰ সৈতে সংগমৰ ভবনাটো অস্বস্তিকৰ হৈ পৰিছিল। তাইৰ এনে লাগিছিল যেন দলটোৰ সকলো সদস্য– আইতা, দেউতা, ভাগিন, ভাগিনী, ভতিজা সকলোৱে দুৱাৰখনৰ সিপাৰৰ পৰা কাণ-সৰালি দি আছিল, গোপনে সিহঁতৰ বিছনা চাদৰখন পৰিদৰ্শন কৰিছিল, সিহঁতৰ ৰাতিপুৱাৰ ভাগৰখিনি জুখি চাইছিল। সিহঁতৰ প্ৰত্যেকে তাইৰ পেটটো পুংখানুপুংখ নিৰীক্ষণ কৰাৰ অধিকাৰ থকা বুলি ধৰি লৈছিল। আনকি কণমানি ভাগিনবোৰকো সেই যুঁজখনত সৈনিকৰূপে ভৰ্তি কৰা হৈছিল। সিহঁতৰ মাজৰে এটাই তাইক সুধিছিল– 'চ্যাণ্টাল, তুমি কিয় শিশু ভাল নোপোৱা?' 'তুমি কিয় ভাবিছা মই শিশু ভাল নাপাওঁ?' তাই শীতল কণ্ঠেৰে খাৰাংখাচভাৱে সুধিছিল। সি কি উত্তৰ দিব ভাবি পোৱা নাছিল। বিৰক্তিৰে তাই কৈ গৈছিল– 'তোমাক কোনে কৈছে যে মই শিশু ভাল নাপাওঁ?'
আমি কিবা এটা কৰাৰ বাবে, কিবা এটা কোৱাৰ বাবে নিজকে ধিক্কাৰ দিব পাৰোঁ, কিন্তু অনুভৱ কৰাৰ বাবে তেনে কৰিব নোৱাৰোঁ, এই কাৰণেই যে অনুভৱৰ ওপৰত আমাৰ কোনো নিয়ন্ত্ৰণ নাই।
স্মৃতিয়ে সুচাৰুৰূপে কাম কৰিবলৈ হ'লে মানুহৰ বাবে বন্ধুত্ব অপৰিহাৰ্য।
যদি তুমি হিংসাৰ বলি হোৱা, তুমি যদি অভিযুক্ত হোৱা, তোমাক সিংহৰ গঁৰাললৈ দলিয়াই দিয়ে; তোমাক জনাসকলৰ পৰা তুমি দুই ধৰণৰ প্ৰতিক্ৰিয়া আশা কৰিব পাৰা– কিছুমানে তোমাৰ হত্যাত অংশগ্ৰহণ কৰিব, বাকীবোৰে অতি সতৰ্কতাৰে একো নজনাৰ একো নেদেখাৰ ভাও ধৰিব, যাতে তুমি সিহঁতৰ সৈতে সম্পৰ্ক ৰক্ষা কৰি থাকিব পাৰা, কথা পাতি থাকিব পাৰা। এই দ্বিতীয় ভাগটো, সতৰ্ক আৰু কৌশলী, সেইসকলেই তোমাৰ বন্ধু। 'বন্ধু' শব্দটোৰ আধুনিক অৰ্থত।
এক মিনিটৰ আগতে জা-মাৰ্কে আশা কৰি আছিল যে কথাবোৰ বুজাই দিব, তাৰ ফাঁকিবাজী স্বীকাৰ কৰিব কিন্তু সেই চাৰিটা চোকা উত্তৰ-প্ৰত্যুত্তৰৰ আদান-প্ৰদানে সকলো ধৰণৰ কথাবতৰা অসম্ভৱ কৰি পেলালে।

তথ্যসূত্ৰ

শ্ৰেণী:অসমীয়া অনুবাদ গ্ৰন্থ
জন ফ'ৰ্বছ্‌ নাশ্ব, কনিষ্ঠ

জন ফ'ৰ্বছ নাছ কনিষ্ঠ (জুন ১৩, ১৯২৮, মে' ২৩, ২০১৫) আমেৰিকাৰ এগৰাকী প্ৰখ্যাত গণিতজ্ঞ আছিল। খেল তত্ত্ব, ডিফাৰেন্সিয়েল জ্যামিতি আৰু আংশিক অৱকলজ সমীকৰণলৈ তেওঁৰ অৱদানৰ বাবে তেওঁক স্মৰণ কৰা হয়।

তেওঁৰ তত্ত্বসমূহ, যেনে নাশ্ব সাম্যাৱস্থাৰ ধাৰণা অৰ্থবিজ্ঞান, সংগণন, ইভল্যুশ্যনাৰী বায়লজি, কৃত্ৰিম বুদ্ধিমত্তা, একাউণ্টিং, ৰাজনীতিবিজ্ঞান আৰু সামৰিক তত্ত্ব আদি বিভিন্ন ক্ষেত্ৰত ব্যৱহাৰ কৰা হয়। প্ৰিন্সটন বিশ্ববিদ্যালয়ৰ বৰিষ্ঠ গৱেষক গণিতজ্ঞ হিচাবে কাৰ্য্যনিৰ্বাহ কৰা নাছে গেম থিয়'ৰিষ্ট ৰেইনহাৰ্ড ছেলটন আৰু জন হাৰ্চেনিল লগত যুটীয়াভাবে ১৯৯৪ চনৰ অৰ্থনীতিৰ ন'বেল সোঁৱৰণি বঁটা লাভ কৰে। ২০১৫ চনত তেওঁক লুই নিৰেণবাৰ্গৰ লগত নন লিনিয়াৰ পাৰ্চিয়েল ডিফাৰেন্সিয়েল ইকুৱেশ্যনৰ বিষয়ে কৰা কামৰ বাবে তেওঁক যুটীয়াভাৱে এবেল পুৰস্কাৰেৰে বিভূষিত কৰা হয়।

তথ্যসূত্ৰ

লগতে চাওক

নাশ্ব সাম্যাৱস্থা
ৱালৰাছৰ বিধান

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:গণিতজ্ঞ
শ্ৰেণী:অৰ্থনীতিৰ ন'বেল বঁটা বিজয়ী‎
শ্ৰেণী:এবেল বঁটা বিজয়ী
ইয়াছয়

ইয়াছয় পেৰুৰ আমাজন অৱবাহিকাৰ শ্বেমান আৰু যাদুকৰসকলে সৃষ্টি কৰা এটা বিশেষ ধৰণৰ কফ, যিটোত তেওঁলোকৰ শক্তিৰ সাৰমৰ্ম ভাইৰ'ট, চেনছাক, ডাৰ্ট, কাঁড় বা হাড়ৰ টুকুৰাৰ ৰূপত থাকে বুলি বিশ্বাস কৰা হয়। এইবোৰ মুখৰ পৰা থুঁৱাই দিব পাৰে, আৰু ভাইৰ’টে স্পৰ্শ কৰিলে বিভিন্ন অৱস্থাৰ সৃষ্টি হয় বুলি বিশ্বাস কৰা হয়। এইবোৰ হয়তো এজন শ্বেমানে আঁতৰাই পেলাব পাৰে, যিয়ে এইবোৰ ভুক্তভোগীৰ শৰীৰৰ পৰা চুহি উলিয়াই দিয়ে।

ব্যুৎপত্তিবিজ্ঞান

ইয়াছয় ক্যেচ’ৱা ভাষাৰ (Quechuan languages) শব্দ যাৰ অৰ্থ জ্ঞান। ইয়াৰ উৎপত্তি ইয়ালা (জানিব) ক্ৰিয়াৰ পৰা, বিশেষকৈ আচাৰ-ব্যৱহাৰৰ জ্ঞানক বুজায়। একেদৰে শ্বেমান শব্দটো হৈছে ইয়াক বা জনা।

মাৰিৰি

কফত বাস কৰা বুলি বিশ্বাস কৰা প্ৰকৃতিৰ আত্মাৰ পৰম্পৰাগত নাম মাৰিৰি। এই আত্মাক ধঁপাতৰ ধোঁৱাৰে খুৱাই দিয়া হয় বুলি বিশ্বাস কৰা হয়। শ্বেমানসকলে বিশ্বাস কৰে যে, তেওঁলোকে ইচ্ছামতে আত্মাটোক উলটিব পাৰে আৰু শিষ্যৰ হাতলৈ দিব পাৰে। শিষ্যই হয় শ্বেমানৰ হাতৰ পৰা উলটি যোৱা পদাৰ্থটো গিলি বা পাইপৰ জৰিয়তে ধূমপান কৰি মাৰিৰি গ্ৰহণ কৰে। ইয়াৰ উপৰিও বিশ্বাস কৰা হয় যে, প্ৰকৃতিৰ আত্মাৰ পৰা কাৰোবাক মাৰিৰি দিব পাৰি, যেনে আয়াহুয়াস্কা উদ্ভিদৰ আত্মাৰ।

পেৰুৰ উচায়ালী অঞ্চলৰ কোকমাৰ বাবে, কোকমা ভাষাত মাৰিৰি ইকাৰা(mariri ikara বা স্পেনিছ icaro) ইয়াছয়ৰ সমাৰ্থক,ই আয়াহুয়াস্কা অনুষ্ঠানত ব্যৱহৃত নিৰ্দিষ্ট যাদুকৰী গীত।

শ্বেমানসকলে যাদুৰ কাৰ্য্যত প্ৰতিৰক্ষা আৰু সুৰক্ষা হিচাপে মাৰিৰি ব্যৱহাৰ কৰে, ইয়াক শক্তিশালী ৰোগ নিৰাময়কাৰী বুলিও গণ্য কৰা হয়।

তথ্য সূত্ৰ

শ্ৰেণী:লোকবিশ্বাস
আতিয়া ফিজী

আতিয়া ফিজী (১ আগষ্ট ১৮৭৭ – ৪ জানুৱাৰী ১৯৬৭; আতিয়া ফিজী-ৰহামিন, আতিয়া বেগম, শ্বাহিন্দা, আতিয়া বেগম ফিজি ৰহামিন নামেৰেও জনাজাত) এগৰাকী ভাৰতীয় লেখিকা আৰু দক্ষিণ এছিয়াৰপৰা কেম্ব্ৰিজ বিশ্ববিদ্যালয়ত অধ্যয়ন কৰা প্ৰথমগৰাকী মহিলা।

জীৱন

১৮৭৭ চনত কনষ্টেণ্টিনোপলত ত্যবজিসকলৰ সৈতে সম্পৰ্কিত ইছমাইলী বহৰা পৰিয়ালত জন্মগ্ৰহণ কৰা ফিজীৰ জন্ম হৈছিল।

লেখা শিল্প আৰু সক্ৰিয়তা

শিক্ষক প্ৰশিক্ষণ মহাবিদ্যালয়ত পঢ়িবলৈ লণ্ডনলৈ আহিছিল আৰু ১৯০৭ চনত ভাৰতত ডায়েৰী প্ৰকাশৰ ব্যৱস্থা কৰিছিল। ফিজীয়ে লণ্ডনত পাঠ্যক্ৰম সম্পূৰ্ণ কৰা নাছিল। বৌদ্ধিকতাৰ বাবে বিখ্যাত ফিজীৰ চিঠি-পত্ৰই মহম্মদ ইকবাল, শ্বিবলী নৌমানী, হাফিজ জালন্ধৰী আৰু মৌলানা মুহম্মদ আলী জৌহৰকে ধৰি সমসাময়িক লোকসকলক আপ্লুত কৰিছিল।

তেওঁৰ ভগ্নী জেহৰা ফিজীলৈ লিখা চিঠিসমূহ পিছলৈ প্ৰকাশ কৰা হয় আৰু জেহৰাই সেইবোৰ সম্পাদনা কৰি মহম্মদ ইকবালৰ সৈতে তেওঁৰ স্নেহৰ সম্পৰ্কৰ উল্লেখেৰে বাকৰুদ্ধ কৰে।

চেমুৱেল ফিজী-ৰহামিনক বিয়া কৰাই দিয়াৰ আগতে লেখক শ্বিবলি নোমানী আৰু মহম্মদ ইকবাল

১৯১২ চনৰপৰা ১৯৪৮ চনলৈকে

১৯১২ চনত আতিয়া ৰহামিন-ফাইজীয়ে চেমুৱেল ফাইজি-ৰহামিনক বিয়া কৰায় এজন বেনে ইজৰাইলী ইহুদী শিল্পীক আৰু তেওঁৰ সৈতে তেওঁৰ প্ৰেমৰ সম্পৰ্ক আনুষ্ঠানিক কৰিবলৈ ইছলাম ধৰ্ম গ্ৰহণ কৰে। ৰহামিনৰ সৈতে বিয়াৰ পাছত তেওঁ ইউৰোপ আৰু আমেৰিকালৈ উভতি আহি আৰ্ট গেলেৰী চাবলৈ যায়। মহিলাৰ শিল্পকলাৰ প্ৰদৰ্শনীৰো আয়োজন কৰে দম্পতীহালে। ভাৰতীয় ইতিহাসৰ নাৰীৰ বিষয়ে তেওঁৰ এটা ভ্ৰমণত তেওঁ এখন সভাত ভাষণ দিছিল,

১৯৪৮ চনৰপৰা ১৯৬৭ চনলৈকে পাকিস্তানৰ কৰাচী

মুম্বাইৰ জিন্নাৰ প্ৰতিবেশী হোৱাৰ বাবে ফিজী পাকিস্তান আন্দোলনৰ জ্যেষ্ঠ প্ৰতিষ্ঠাপক মহম্মদ ইকবালৰ সৈতেও ঘনিষ্ঠভাৱে জড়িত হৈ ১৯৪৮ চনত জিন্নাৰ আমন্ত্ৰণত স্বামী আৰু ভগ্নীৰ সৈতে কৰাচীলৈ স্থানান্তৰিত হয় যিয়ে তেওঁলোকক কৰাচীত এটা ৰাজপ্ৰাসাদ বাসগৃহও আবণ্টন দিয়ে।

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:মৃত ব্যক্তি
মাগালিৰ মাট্টুম (১৯৯৪ চলচ্চিত্ৰ)

মাগালিৰ মাট্টুম ' ১৯৯৪ চনৰ ছিংগীতম শ্ৰীনিবাস ৰাওৰ পৰিচালনাত নিৰ্মিত ভাৰতীয় তামিল ভাষাৰ এখন ব্যংগ ছবি। প্ৰযোজনা কমল হাছানৰ আৰু ৰচনা ক্ৰেজি মোহনৰ। ছবিখনত অভিনয় কৰিছে নাছাৰ, ৰেৱতী, উৰ্বশী আৰু ৰোহিনীয়ে। এইখনৰ কাহিনী তিনিগৰাকী মহিলাক লৈ কেন্দ্ৰীভূত, যি তেওঁলোকৰ কামুক অফিচ বচৰ বিৰুদ্ধে একগোট হোৱাৰ সিদ্ধান্ত লয়, যিয়ে তেওঁলোকক অহৰহ হাৰাশাস্তি কৰি থাকে।

১৯৮০ চনৰ আমেৰিকান ছবি নাইন টু ফাইভৰ দ্বাৰা অনুপ্ৰাণিত হৈ হাছানে এটা কাহিনী লিখিছিল, যিটো পিছত মোহনে মাগালিৰ মাট্টুনৰ চিত্ৰনাট্যলৈ সম্প্ৰসাৰিত কৰে। স্বতন্ত্ৰ চিনেমাট’গ্ৰাফাৰ হিচাপে থিৰুনাবুকাৰাছুৰ প্ৰথম ছবি আছিল। পি.এন.সতীশে সম্পাদনা কৰিছিল। ইলাইয়াৰাজাই সংগীত ৰচনা কৰাৰ বিপৰীতে বালিয়ে গীতৰ কথা লিখিছিল।

১৯৯৪ চনৰ ২৫ ফেব্ৰুৱাৰীত মুক্তি পোৱা মাগালিৰ মাট্টুমে ব্যৱসায়িকভাৱে সফলতা লাভ কৰে। ছবিখন ১৭৫ দিনতকৈও অধিক সময় ছবিগৃহত চলিছিল। অভিনয়ৰ বাবে উৰ্বশীয়ে শ্ৰেষ্ঠ অভিনেত্ৰীৰ তামিলনাডু ৰাজ্যিক চলচ্চিত্ৰ বিশেষ বঁটা লাভ কৰে। কৰ্মক্ষেত্ৰত মহিলাৰ হাৰাশাস্তি আৰু পুৰুষৰ দৃষ্টি দৰে বিষয়সমূহৰ বাবে ছবিখনে তামিল চলচ্চিত্ৰত এক মাইলৰ খুঁটি হিচাপে পৰিগণিত হয় আৰু ভাৰতৰ মি টু (Me too) আন্দোলনৰ প্ৰাৰম্ভিক উদাহৰণ হিচাপে গণ্য কৰা হয়।

বিষয়বস্তু

মাগালিৰ মাট্টুমৰ বিষয়বস্তু কৰ্মক্ষেত্ৰত মহিলা কৰ্মচাৰীসকলে ভূগা হাৰাশাস্তি আৰু পুৰুষৰ দৃষ্টিৰ ওপৰত আধাৰিত।[15][20] সৌম্য ৰাজেন্দ্ৰনে চিফীৰ বাবে (Sify) লিখা ৰচনা এখনত উল্লেখ কৰিছে যে ছবিখনে মহিলা কৰ্মচাৰীসকলে সন্মুখীন হোৱা বহু সমস্যাৰ বিষয়ে আলোচনা কৰিছে, যেনে "দৰিদ্ৰতাৰ নাৰীকৰণ, এগৰাকী মধ্যবিত্তীয়, নতুন মাতৃৰ সমস্যা, যিয়ে জীৱিকা নিৰ্বাহৰ বাবে কামলৈ ঘূৰি আহিবলগীয়া হয়" আৰু "এগৰাকী অবিবাহিত, প্ৰতিভাৱান মহিলাৰ খং, যিয়ে নিজৰ চাকৰিটো ধৰি ৰাখিবলৈ হ'লে নিজৰ খং নিয়ন্ত্ৰণত ৰাখিব লাগে"।

মুখ্য নাৰী চৰিত্ৰ সত্য, জানকী আৰু পাপাম্মাই সমাজৰ তিনিটা ভিন্ন শ্ৰেণীক প্ৰতিনিধিত্ব কৰে। উৰ্বশীয়ে কয় যে ছবিখনৰ এইটো দেখুওৱাই উদ্দেশ্য আছিল "শ্ৰেণী পাৰ্থক্য নিৰ্বিশেষে মহিলাসকলে পিতৃতান্ত্রিক সমাজত একে সমস্যাৰ সন্মুখীন হয়"। তেওঁ জানকীক "এটা সাধাৰণ মধ্যবিত্তীয় মানসিকতা" প্ৰদৰ্শন কৰা বুলি বৰ্ণনা কৰে। পাপাম্মাক তেওঁৰ বিপৰীত, যিয়ে "এটা সাহসী আৰু লজ্জাহীন মনোভাৱ বহন কৰে", আৰু সত্য "এগৰাকী স্বতন্ত্ৰ মহিলা যিয়ে কথাবোৰৰ প্ৰতি অতি নিখুঁত"।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:১৯৯৪ বৰ্ষৰ চলচ্চিত্ৰ
আন্তঃৰাষ্ট্ৰীয় গ্ৰহাণু দিৱস

গ্ৰহাণু দিৱস বা আন্তঃৰাষ্ট্ৰীয় গ্ৰহাণু দিৱস হৈছে এক বাৰ্ষিক বিশ্বব্যাপী অনুষ্ঠিত দিৱস। ১৯০৮ চনত টুংগুস্কা অনুষ্ঠানৰ বৰ্ষপূৰ্তিৰ দিনা প্ৰথম বাৰলৈ এটা গ্ৰহাণুৱে চাইবেৰিয়াৰ প্ৰায় ২,১৫০ বৰ্গ কিলোমিটাৰ (৮৩০ বৰ্গ মাইল) বনাঞ্চল সমতল কৰি পেলাইছিল।ৰাষ্ট্ৰসংঘই নিজৰ প্ৰস্তাৱত প্ৰতি বছৰে ৩০ জুনত ইয়াক বিশ্বজুৰি পালন কৰা হ'ব বুলি ঘোষণা কৰিছে। গ্ৰহাণু দিৱসৰ লক্ষ্য হৈছে গ্ৰহাণু সম্পৰ্কে আৰু পৃথিৱী, ইয়াৰ পৰিয়াল, সম্প্ৰদায়, আৰু ভৱিষ্যত প্ৰজন্মক কোনো গ্ৰহাণু সম্পৰ্কীয় বিপৰ্যয়ৰ পৰা ৰক্ষা কৰিবলৈ কি কৰিব পাৰি সেই সম্পৰ্কে সজাগতা সৃষ্টি কৰা। উদাহৰণস্বৰূপে, ২০১৪ চনৰ ২৩ এপ্ৰিলত আৱিষ্কাৰ কৰা 2014 HQ124য়ে সেই বছৰতে পৃথিৱীৰ পৰা ১,২৫০,০০০ কিলোমিটাৰ অতিক্ৰম কৰিছিল, আৱিষ্কাৰৰ মাত্ৰ ৪৬ দিনৰ পিছত ৮ জুনত, আৰু ২০১৫ চনৰ 2015 TB145, আৱিষ্কাৰৰ মাত্ৰ ২১ দিনৰ পিছত ৪ লাখ ৯০ হাজাৰ কিলোমিটাৰত পাৰ হৈ গৈছিল।

গ্ৰহাণু দিৱসৰ ঘোষণা

গ্ৰহাণু দিৱসৰ কৰ্মগোটে "১০০এক্স ঘোষণা" নামেৰে জনাজাত এক ঘোষণাপত্ৰ তৈয়াৰ কৰিছিল, যিয়ে পৃথিৱীক গ্ৰহাণুৰ পৰা ৰক্ষা কৰাৰ ধাৰণাটোক সমৰ্থন কৰা সকলো বিজ্ঞানী আৰু প্ৰযুক্তিবিদক আকৰ্ষণ কৰে। বৰ্তমানলৈ ১০০এক্স ঘোষণাপত্ৰত ২২,০০০ তকৈ অধিক ব্যক্তিগত নাগৰিকে স্বাক্ষৰ কৰিছে( স্বাক্ষৰৰ হেতু বিশেষজ্ঞ হ'ব লাগিব বুলি কথা নাথাকে)।

ব্ৰায়ান মেই মন্তব্য কৰে যে, “যিমানেই আমি গ্ৰহাণুৰ প্ৰভাৱৰ বিষয়ে জানিব পাৰিম, সিমানেই স্পষ্ট হৈ পৰিব যে মানৱ জাতিয়ে প্ৰকৃততে ধাৰলৈ লোৱা সময়ৰ ওপৰতহে জীৱন নিৰ্বাহ কৰি আহিছে।”

গ্ৰহাণু দিৱস আৰু ১০০X ৰ ঘোষণা জনসাধাৰণৰ বাবে পৃথিৱীৰ দুৰ্বলতাৰ সজাগতা আৰু গ্ৰহাণুৱে পৃথিৱীত সকলো সময়তে আঘাত কৰা বুলি উপলব্ধি কৰাত অৰিহণা যোগোৱাৰ উপায়। গ্ৰহাণু দিৱস হৈছে জনসাধাৰণৰ সমৰ্থন আহৰণৰ বাহক যাতে গ্ৰহাণুৱে কেতিয়া আক্ৰমণ কৰিব পাৰে আৰু আমি কেনেকৈ নিজকে সুৰক্ষিত কৰিব পাৰো সেই বিষয়ে আমাৰ জ্ঞান বৃদ্ধি কৰিব পাৰি।

তথ্যসূত্ৰ

শ্ৰেণী:দিৱসসমূহ